Diari Oficial de la Generalitat Valenciana


Sumari del DOGV 4167, del 14-01-2002 (2002/229)

ORDRE de 18 d'octubre de 2001, de la Conselleria de Cultura i Educació, per la qual es modifica el termini establit a la disposició transitòria segona de l'Ordre de 14 de juny de 2000, per a sol·licitar autorització provisional per a impartir el segon nivell del cicle II de la Formació Bàsica de Persones Adultes.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2001/10/18/(1)/dof/vci/html**

### Dades del document

Número de DOGV
:   4167

Data del DOGV
:   14-01-2002

Secció del DOGV
:   I. DISPOSICIONS GENERALS

Número del document
:   2002/229


Data del document
:   18-10-2001

Organisme emissor
:   Conselleria de Cultura i Educació

Tipus de document
:   Ordre

Anàlisi jurídica

 Descriptors 

:   * programa d'ensenyament
    * educació d'adults
    * legislació

ORDRE de 18 d'octubre de 2001, de la Conselleria de Cultura i Educació, per la qual es modifica el termini establit a la disposició transitòria segona de l'Ordre de 14 de juny de 2000, per a sol·licitar autorització provisional per a impartir el segon nivell del cicle II de la Formació Bàsica de Persones Adultes. [2002/X229]
  
L'Ordre de 14 de juny de 2000, de la Conselleria de Cultura i Educació, per la qual es regula la implantació dels programes formatius dirigits a la Formació de Persones Adultes establits en els annexos I i III del Decret 220/1999, de 23 de novembre, de Govern Valencià, i per la qual es dicten instruccions per a l'organització i el funcionament dels centre públics de Formació de Persones Adultes de la Comunitat Valenciana (DOGV de 28 de juny) va establir, en el punt 2 de la disposició transitòria segona, un termini únic, fins al 5 de setembre de 2000, perquè els actuals programes municipals i centres privats d'Educació Permanent d'Adults, degudament autoritzats com a tals, sol·licitaren l'autorització provisional per a impartir el Segon Nivell del Cicle II de la Formació Bàsica de Persones Adultes.
  
Atesa la conveniència que els titulars dels programes municipals i centres privats d'Educació Permanent d'Adults autoritzats que no s'acolliren a eixe termini únic, tinguen de nou l'oportunitat de sol·licitar l'autorització per a impartir eixos ensenyaments, sempre amb caràcter provisional, mentre es finalitza la tramitació de l'ordre que regularà el sistema d'autorització definitiva de centres municipals i privats de Formació de Persones Adultes.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Únic
  
Modificar el punt 2 de la disposició transitòria segona de l'Ordre de 14 de juny de 2000, de la Conselleria de Cultura i Educació, per la qual es regula la implantació dels programes formatius dirigits a la Formació de Persones Adultes establits en els annexos I i III del Decret 220/1999, de 23 de novembre, de Govern Valencià, i per la qual es dicten instruccions per a l'organització i el funcionament dels centres públics de Formació de Persones Adultes de la Comunitat Valenciana (DOGV de 28 de juny), de manera que quede redactat de la següent manera:
  
?2. Així mateix, mentre es regule el sistema d'autorització dels ensenyaments establits en l'annex I del Decret 220/1999, de 23 de novembre, els actuals programes municipals i centres privats d'Educació Permanent d'Adults, degudament autoritzats com a tals, podran impartir el Segon Nivell del Cicle II de la Formació Bàsica de Persones Adultes. Per a això, el titular del centre de què es tracte haurà de sol·licitar a la direcció territorial de Cultura i Educació corresponent, en el termini comprés entre l'1 de juliol immediatament anterior al començament del curs en què es pretenga implantar i el 15 d'octubre del mateix any, l'autorització provisional per a impartir-lo, sol·licitud a la qual caldrà acompanyar la documentació acreditativa del fet que el professorat del programa o centre reunix els requisits de titulació establits en el punt 3.2 de l'apartat sext de la present ordre.
  
La resolució per la qual s'autoritze provisionalment els centres a impatir estos ensenyaments, serà adoptada pel director territorial de Cultura i Educació corresponent, després de l'informe, respecte d'això, de la Inspecció Educativa?.
  
DISPOSICIÓ TRANSITÒRIA
  
A fi d'estendre els efectes favorables de l'ampliació de termini que suposa la present modificació, es consideraran dins de termini les sol·licituds d'autorització provisional per a impartir, durant el curs 2001/02, el Segon Nivell del cicle II, efectuades en el període comprés entre el 5 de setembre de 2000 i la data de publicació de la present ordre.
  
València, 18 d'octubre de 2001
  
El conseller de Cultura i Educació,
  
MANUEL TARANCÓN FANDOS


Còpia Permalink ELI